પાલનપુર-આબુ હાઇવે ઉપર બિહારીબાગ નજીક મંગળવારે વહેલી સવારે ઘરેથી દુકાને ધંધાર્થે જઇ રહેલ બે યુવકનું એક્ટીવા સ્લિપ થઇ જતા તેઓ નીચે પટકાયા હતા. જે દરમિયાન પાછળથી આવી રહેલી ટ્રક તેમની ઉપર ફરી વળતાં બંનેના કમકમાટીભર્યા મોત નિપજ્યા હતા. અકસ્માતને પગલે લોકોના ટોળા એકત્ર થઇ ગયા હતા. આ અંગેની જાણ પોલીસને થતાં તેઓ ઘટના સ્થળે દોડી આવી ટ્રાફીક ખુલ્લુ કરાવ્યું હતુ. અને બંનેના મૃતદેહોને પી.એમ માટે પાલનપુર સિવિલમાં ખસેડાયા હતા.